**ΣΤ΄ Ομάδα - Καλλιτέχνες**

Η ομάδα σας θα αναλάβει την καλλιτεχνική επιμέλεια της δραματοποίησης του διηγήματος. Αν κάποιοι από εσάς ζωγραφίζετε ή παίζετε μουσική μπορεί να αξιοποιήσετε τα ταλέντα σας.

Να ζωγραφίσετε μια αφίσα, που να αποδίδει μια ιδέα ή ένα συναίσθημα που σας προκάλεσε η ανάγνωση του διηγήματος. Η αφίσα θα έχει ως σκοπό τη διαφήμιση της δραματοποίησης του διηγήματος στο χώρο του σχολείου. Να τη σκανάρετε και να την εκτυπώσετε.

Εναλλακτικά, θα μπορούσατε να ζωγραφίσετε μια σκηνή του διηγήματος ή να εμπνευστείτε από τις ασχολίες των ταμπάκων (κατεργασία δερμάτων, κυνήγι αγριόπαπιας, συζήτηση στο κρασοπουλειό).

Επισκεφτείτε τις ακόλουθες ηλεκτρονικές διευθύνσεις (<http://www.toondoo.com/> ή <http://www.storyboardthat.com/>), αξιοποιήστε κάποια από αυτές ή άλλη της επιλογής σας και προσπαθήστε να εικονογραφήσετε την ιστορία του Σιούλα ή τη ζωή στα ταμπάκικα.

Μπορείτε, επίσης, να ασχοληθείτε με τη μουσική επιμέλεια. Να προτείνετε μουσικές συνθέσεις για μουσικό χαλί σε συγκεκριμένες σκηνές του διηγήματος, που κατά τη γνώμη σας, θεωρείτε απαραίτητο.